b'\n_START_ARTICLE_\nChromosom\xc5\xb3 da\xc5\xbeymas\n_START_PARAGRAPH_\nChromosom\xc5\xb3 da\xc5\xbeymas\xc2\xa0\xe2\x80\x93 technika, leid\xc5\xbeianti identifikuoti atskiras chromosomas ar j\xc5\xb3 sekas, vertinti j\xc5\xb3 strukt\xc5\xabr\xc4\x85 (ruo\xc5\xbeuotum\xc4\x85) ir funkcij\xc4\x85.\n_START_SECTION_\nTradi\xd1\x81inis da\xc5\xbeymas\n_START_PARAGRAPH_\n\xc5\xa0iuo b\xc5\xabdu gaunamos vienodos, neruo\xc5\xbeuotos chromosomos. Dabar naudojamas ypa\xc4\x8d retai, da\xc5\xbeniausiai identifikuoti chromosom\xc5\xb3 \xc4\xaftr\xc5\xabkimus, kurie sunkiai pastebimi ruo\xc5\xbeuose. Naudojamas aceto\xc2\xa0\xe2\x80\x93 orceino da\xc5\xbeas, Geimsa da\xc5\xbeai (Romanovskio da\xc5\xbe\xc5\xb3 mi\xc5\xa1inys: Azuro B ir eozinas)\n_START_SECTION_\nGiemsa da\xc5\xbeymas (G-da\xc5\xbeymas)\n_START_PARAGRAPH_\nTai da\xc5\xbeniausiai naudojamas chromosom\xc5\xb3 da\xc5\xbeymas rutininei analizei, kuomet gaunami juodi\xc2\xa0\xe2\x80\x93 pilki ruo\xc5\xbeai ir yra lyginami su standartine ideograma. Prie\xc5\xa1 da\xc5\xbeym\xc4\x85 preparat\xc5\xb3 stikleliai yra sendinami inkubuojant 16-18 val 37 laipsniuose arba kelias paras kambario temperat\xc5\xabroje. V\xc4\x97liau stikleliai veikiami tripsinu (pa\xc5\xa1alina chromosominius baltymus\xc2\xa0\xe2\x80\x93 gaunamas didesnis preparato ry\xc5\xa1kumas), da\xc5\xbeomi Giemsa da\xc5\xbeais bei fiksuojami ledine acto r\xc5\xabg\xc5\xa1timi ir metanoliu. Giemsos ruo\xc5\xbeuotumo technikos rezultatai gali b\xc5\xabti gana nepastov\xc5\xabs, kas priklauso nuo tripsino ekspozicijos, pH ir kt. veiksni\xc5\xb3. Daug AT (ma\xc5\xbeai gen\xc5\xb3, daug pasikartojan\xc4\x8di\xc5\xb3 sek\xc5\xb3) turin\xc4\x8dios sritys matomos kaip tams\xc5\xabs ruo\xc5\xbeai, o daug CG (daug gen\xc5\xb3)\xc2\xa0\xe2\x80\x93 yra \xc5\xa1viesios.\n_START_SECTION_\nQ-da\xc5\xbeymas (Kvinakrino)\n_START_PARAGRAPH_\nNaudojamas kvinakrinas, kuris jungiasi prie DNR. Gaunams pana\xc5\xa1us ruo\xc5\xbeuotumas kaip ir G-da\xc5\xbeymu, ta\xc4\x8diau analizuoti reikia su UV-fluorescentiniu mikroskopu. Q-da\xc5\xbeymu galima atpa\xc5\xbeinti polimorfines 1, 9, 16 ir Y chromosom\xc5\xb3 heterochromatin\xc4\x85 turin\xc4\x8dias sritis; akrocentrini\xc5\xb3 chromosom\xc5\xb3 satelitinius regionus. Da\xc5\xbeymas greitas, patikimas, nereikia sendinti ar veikti kitais preparatais.\n_START_SECTION_\nC-da\xc5\xbeymas (konstitucinio heterochromatino)\n_START_PARAGRAPH_\nKonstitucin\xc4\xaf heterochormatin\xc4\x85 sudaro pasikartojan\xc4\x8dios DNR sekos, satelitin\xc4\x97 DNR; da\xc5\xbeosi tamsiai (C-segmentai) ir yra neaktyvus. Naudojamas prisotintas bario hidroksido tirpalas (denat\xc5\xabruoja euchromatin\xc4\x85). Jis taikomas tiriant chromosom\xc5\xb3 persitvarkymus netoli centromer\xc5\xb3 ir analizuojant polimorfizmus.\n_START_SECTION_\nR-da\xc5\xbeymas (reversinis)\n_START_PARAGRAPH_\nGaunamas \xe2\x80\x9einversinis\xe2\x80\x9c G-da\xc5\xbeymo vaizdas. Inkubuojama kar\xc5\xa1tame druskos r\xc5\xabg\xc5\xa1ties tirpale ir da\xc5\xbeoma Giemsa da\xc5\xbeais arba oran\xc5\xbeiniu akridinu.\n_START_SECTION_\nNOR da\xc5\xbeymas (angl. \xe2\x80\x9enucleolar organizing region\xe2\x80\x9c)\n_START_PARAGRAPH_\nPadeda identifikuoti akrocentrini\xc5\xb3 chromosom\xc5\xb3 (13,14,15,21 ir 22) trumpuosiuose pe\xc4\x8diuose esan\xc4\x8dius satelitus, kur yra daug RNR gen\xc5\xb3. J\xc5\xb3 dydis gali b\xc5\xabti \xc4\xafvairus (vertinamas kaip polimorfizmas). Naudojamas sidabro nitratas (selektyviai jungiasi prie baltymo esan\xc4\x8dio \xc5\xa1alia NOR).\n_START_SECTION_\nDA-DAPI\n_START_PARAGRAPH_\nDAPI (4,6-diamino-2-fenilindolas) ir DA (distamicinas)\xc2\xa0\xe2\x80\x93 atpa\xc5\xbe\xc4\xafsta A+T jungtis. Padeda vertinti 1,9,16, 15 i Y chrmosom\xc5\xb3 tam tikrus regionus. Taip pat naudojamas atliekant FISH maskuojant mikrosatelitines kartotines sekas.'